Ұлттық банк азық-түлік қай деңгейде өскенін айтып берді
"Ұлттық банк азық-түлік қай деңгейде өскенін айтып берді" | "https://abai.kz/post/118502"
TITLE: Ұлттық банк азық-түлік қай деңгейде өскенін айтып берді
URL: https://abai.kz/post/118502
META: "Ұлттық банк азық-түлік қай деңгейде өскенін айтып берді" | "https://abai.kz/post/118502"
DATE: 11.08.2020
AUTHOR(s): Abai.kz
TOTAL WORDS: 153
TEXT: ҚР Ұлттық банк төрағасы Ерболат Досаев Қазақстанда азық-түлік қай деңгейде өскенін айтып берді. «Жылдық инфляция биылғы жылғы шілдеде 7,1 пайызды құрап, Ұлттық банктің болжамдарына сәйкес қалыптасады. Азық-түлік тауарлары бағасының жылдық өсуі 11,3% болды және инфляцияға негізгі үлесті қосуын жалғастыруда», - деді Е. Досаев Үкімет отырысында биылғы қаңтар-шілдедегі республикалық бюджетті орындау қорытындыларын талқылау кезінде Оның сөзіне қарағанда, нан-тоқаш өнімдері мен жармаларда (13,8%), жеміс-көкөніс өнімдерінде (13,4%) өсудің барынша жоғары қарқыны сақталуда. Бұл ретте ет және ет өнімдері бағасының өсу қарқыны біршама баяулады (12,9%). ҰБ мәліметінше, азық-түлікке жатпайтын тауарлар бағасының жылдық өсуі жанар-жағар май (ЖЖМ) бағасының төмендеуі (бензин – шілдеде 0,2%-ке) аясында 5,4% деңгейінде сақталды. Төтенше жағдай кезінде коммуналдық қызмет тарифтерін уақытша төмендету әсерінің біртіндеп жойылуы аясында ақылы көрсетілетін қызмет бағасының жылдық өсуі 3 %-тен шілдеде 3,2%-ке дейін артты. Реттелетін коммуналдық қызметтердің тарифтері осы жылғы шілдеде 0,9%-ке өсті. Келесі айларда жылдық инфляцияның 2020 жылдың соңына дейін 8-8,5% болжамды траекториясы аясында бұдан әрі жылдамдай түсуі мүмкін. Abai.kz
